Diari Oficial de la Generalitat Valenciana


Sumari del DOGV 5428, del 15-01-2007 (2006/15911)

RESOLUCIÓ de 20 de desembre de 2006, de la Universitat Politècnica de València, per la qual es convoca procés específic de promoció interna per a l'accés al grup b, sector d'administració especial, tècnic mitjà de laboratori (pf532), segons l'aplicació de la disposició addicional quarta del decret 33/1999, de 9 de març, del govern valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5428

Data del DOGV
:   15-01-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/15585


Data del document
:   20-12-2006

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * professió tècnica
    * universitat
    * concurs administratiu

A fi d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'art. 75 de la Llei Orgànica 6/2001, d'Universitats, de 21 de desembre; com també el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, acorda convocar proves d'accés al grup B, sector d'administració especial, tècnic mitjà de laboratori de la Universitat Politècnica de València, d'acord amb les bases següents:  
1. Objecte de la convocatòria  
1.1. Aquesta convocatòria té per objecte la selecció de personal per a cobrir llocs del grup B, sector d'administració especial, tècnic mitjà de laboratori de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març.  
1.2. La realització d'aquestes proves selectives s'ajustarà al que preveu el Text Refós de la Llei de la Funció Pública Valenciana i la normativa que el desenvolupa.  
2. Condicions generals dels aspirants  
2.1. Per a l'admissió a aquestes proves selectives, els aspirants hauran de reunir els requisits següents:  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup C, sector d'administració especial, i haver-hi prestat serveis efectius durant almenys dos anys com a funcionari de carrera en el cos/escala de especialista tècnic de laboratori en el grup C, i complir els requisits següents:  
1. Trobar-se exercint el lloc amb destinació definitiva.  
2. Que el lloc de treball ocupat es trobe classificat en la relació als llocs de treball d'aquesta Universitat Politècnica per a ser proveït per grups de titulació B/C, sector d'administració especial, especialista tècnic de laboratori.  
b) Estar en possessió del títol de Diplomat, Enginyer Tècnic, Arquitecte Tècnic, FP-III o equivalent, o tenir complides les condicions per a obtenir-lo en la data que acabe el termini de presentació d'instàncies. En el cas de titulacions obtingudes a l'estranger caldrà d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1.665/1991, de 25 d'octubre.  
2.2. Les condicions per a l'admissió a les proves, s'hauran de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
3. Sol·licituds  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General (edifici del Rectorat) o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica de Gandia, sítia a la carretera de Nazaret-Oliva, s/n, del Grau de Gandia, i en la pàgina web del Servei de Recursos Humans, l'adreça electrònica de la qual és http://www.upv.és/rrhh/ (gestió del PAS).  
3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46049, València, en el termini de vint dies hàbils comptadors a partir de l'endemà de la publicació d'aquesta convocatòria en el DOGV.  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, CP 46364, València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carretera de Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran de 16,86 Euros, que s'ingressaran en el compte corrent número 2077 0724 68 9242913183 -taxes-, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46609, València. El justificant del pagament dels drets d'examen es realitzarà amb la impressió del segell, en la sol·licitud, de l'entitat esmentada. En cap cas la mera presentació i el pagament comportarà la substitució del tràmit de presentació de la sol·licitud, en temps i forma, davant l'òrgan expressat en la base 3.2.  
3.5. Queden exemptes del pagament de la taxa d'examen:  
3.5.1. Les persones amb un grau de minusvalidesa igual o superior al 33%, que han d'acompanyar la sol·licitud amb un certificat acreditatiu d'aquesta condició.  
3.5.2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. Són requisits per al gaudi de l'exempció que, en el termini de què es tracte, no hagen rebutjat cap oferta d'ocupació adecuada, ni s'hagen negat a participar, excepte causa justificada, en accions de promoció, formació o reconversió professionals, i que, així mateix, no tinguen rendes superiors, en còmput mensual, al salari mínim interprofessional.  
La certificació relativa a la condició de demandant d'ocupació, amb els requisits assenyalats, se sol·licita a l'oficina dels serveis públics d'ocupació. Quant a l'acreditació de les rendes, es realitza mitjançant una declaració jurada o promesa escrita del sol·licitant. Ambdós documents han d'adjuntar-se a la sol·licitud.  
3.6. La falta de justificació del pagament dels drets d'examen o de trobar-se exempt determina l'exclusió de l'aspirant.  
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud, dins del termini i en la forma escaient.  
4. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el DOGV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de deu dies hàbils comptadors a partir de l'endemà de la publicació de la relació provisional d'admesos i exclosos en el DOGV.  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
4.4. Transcorregut el termini de deu dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de quinze dies hàbils, la data, el lloc i l'hora de realització i començament dels exercicis, que es publicarà en el DOGV. Si és procedent, es publicarà també l'ordre d'actuació dels aspirants segons el que disposa la base 7.2.  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
5. Proves selectives  
5.1. El procediment de selecció constarà de dos exercicis obligatoris i eliminatoris:  
5.1.1. Primer exercici.   
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.  
Aquest exercici es configurarà en forma de qüestionari tipus test amb quatre alternatives de resposta, de les quals només una serà la correcta.   
La duració d'aquest exercici serà fixada pel tribunal amb la suficient antelació.  
5.1.2. Segon exercici.   
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.  
La duració d'aquest exercici serà fixada pel tribunal amb la suficient antelació.  
5.2. En tots els exercicis, el tribunal adoptarà les mesures necessàries per a garantir-ne l'anonimat en la valoració. S'anul·laran tots aquells que continguen alguna marca que poguera identificar-ne l'autor.  
6. Qualificació dels exercicis  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat APTE.  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat APTE. Els criteris de correcció es faran públics amb anterioritat a la realització dels exercicis.  
6.3. Els aspirants que hagen resultat APTES en els dos exercicis conformaran la relació d'aspirants aprovats.   
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.  
7. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el Diari Oficial de la Generalitat la llista definitiva d'admesos i exclosos de les proves objecte d'aquesta convocatòria, amb una antelació no inferior a quinze dies hàbils.  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra T, seguint l'ordre alfabètic de cognoms segons la Resolució de 4 d'abril de 2006 de la Conselleria de Justícia, Interior i Administracions Públiques (DOGV número 5.237, de 10 d'abril de 2006).  
Els aspirants hauran d'acreditar-ne la personalitat mitjançant la presentació del DNI o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies compulsades d'aquests documents; així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; en el tauler d'anuncis del Servei de Recursos Humans -Secció del PAS, a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, en l'adreça: http://www.upv.es/rrhh/ (apartat de gestió del PAS), amb una antelació mínima de 48 hores.  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.   
8. Publicitat de les llistes  
8.1. El tribunal elevarà al rector les llistes definitives dels aspirants que hagen superat les proves, per a la inserció en el DOGV.  
9. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, es podrà realitzar mitjançant la presentació d'algun dels documents següents:  
a) Títol de batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de nivell Mitjà de la Junta Qualificadora de Coneixements de Valencià.  
d) Certificat de grau mitjà de Coneixements del Valencià expedit u homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.  
10. Presentació de documents  
10.1. En el termini de vint dies hàbils, comptadors des de l'endemà de la publicació en el DOGV de les relacions definitives d'aprovats, els aspirants proposats hauran de presentar al Servei de Recursos Humans -Secció del PAS(d'aquesta Universitat, a través del Registre General de la Universitat Politècnica de València; al Registre de l'Escola Politècnica Superior d'Alcoi, situada en la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat en la carretera Nazaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:  
a) Llevat que conste en l'expedient personal, fotocòpia compulsada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.   
11. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat es nomenaran funcionaris de carrera del grup B, sector d'administració especial, tècnic mitjà de laboratori d'aquesta Universitat Politècnica mitjançant resolució que es publicarà en el DOGV, i quedaran adscrits com a funcionaris d'aquest grup als llocs que ocupaven amb caràcter definitiu, amb la categoria tècnic mitjà de laboratori.  
12. Informació respecte de les dades recollides  
12.1. Les dades subministrades per les persones interessades queden incorporades a un fitxer automatitzat que constitueix la base de dades de personal o la base de dades de borsa de treball, de conformitat amb la Llei orgànica 15/1999, de 13 de desembre, de protecció de dades de caràcter personal (LOPD).  
12.2. El fitxer queda sota la responsabilitat del Rectorat de la Universitat Politècnica de València, al camí de Vera, s/n, DP 46369, de València.  
12.3. La informació obtinguda es processa exclusivament per a la gestió de personal.  
12.4. Les dades de caràcter personal es tracten amb el grau de protecció que estableix el Reial decret 994/1999, d'11 de juny, en el qual s'estableixen les mesures de seguretat dels fitxers automatitzats que contenen dades de caràcter personal, i s'adopten les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat Politècnica de València, siti al camí de Vera, s/n, DP 46472, de València.  
13. Tribunal  
13.1. El tribunal qualificador d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:  
· President/presidenta: un vicerector/una vicerectora de la Universitat Politècnica de València o persona en qui delegue.  
· Tres vocals, designats pel rector de la Universitat Politècnica de València, personal funcionari de carrera.  
· Un/una vocal, designat per la Junta del PAS de la Universitat Politècnica de València, personal funcionari de carrera.  
· Un secretari/una secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
13.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.  
13.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de reunir els requisits establits en l'article 13-4 del Text Refós de la Llei de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.  
13.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.  
13.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46344, València.  
13.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
14. Recursos  
14.1. Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el DOGV, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 20 de desembre de 2006.- El rector de la Universitat Politècnica de València: Juan Julià Igual.  
ANNEX I  
Codi del lloc: PF532  
Denominació del lloc: tècnic mitjà de laboratori  
Unitat: Departament de Construccions Arquitectòniques  
Centre: ETS d'Arquitectura  
Catalogació: B/C 20 E026  
Funcions del lloc  
Funcions generals:  
- Responsabilitat i coordinació del personal de laboratori de menor qualificació.  
- Organització, coordinació i realització de les operacions necessàries per al funcionament dels laboratoris.  
- Coordinació i realització de la preparació, el muntatge i el manteniment de les pràctiques i els treballs d'investigació que es realitzen als laboratoris.  
- Col·laboració amb el professorat, d'acord amb el nivell de coneixements específics, en el desenvolupament de les classes pràctiques i els treballs d'investigació.  
- Realització de tots aquells treballs tècnics del laboratori que li siguen encomanats.  
- Control de subministraments i material de laboratori, i elaboració, si escau, de les propostes d'adquisició.  
- Maneig, utilització i manteniment dels equips de laboratori d'acord amb el nivell de formació exigit.  
- Maneig i instal·lació de paquets informàtics a nivell d'usuari.  
- Gestió i vigilància del compliment de les normes de seguretat i higiene als laboratoris.  
- Suport als professors i alumnes de projecte de fi de carrera en l'ús de les instal·lacions dels laboratoris.  
- Gestió de l'inventari dels laboratoris.  
- Gestió de residus dels laboratoris.  
- I totes aquelles funcions inherents al lloc de treball d'acord amb la categoria professional.  
Funcions específiques:  
- Supervisió de la calibratge i control dels equips de mesura del laboratori.  
- Col·laboració en l'organització i el desenvolupament dels assajos i mètodes d'anàlisi que tenen lloc al laboratori.   
- Maneig dels equips elèctrics, luminotècnics i electrònics del laboratori.  
- Coordinació de la utilització dels mitjans del laboratori i instal·lacions del laboratori i, si escau, organització horària d'aquests.  
- Coordinació de la recepció, la instal·lació i la posada en marxa dels equips de nova adquisició tant al laboratori com a l'aula informàtica del Departament.  
- Realització de còpies de seguretat en els equips de l'aula d'informàtica del Departament.  
- Manteniment de la xarxa i dels equips de l'aula d'informàtica del Departament.  
Temari  
1. La Llei orgànica 6/2001, de 21 de desembre, d'universitats.  
2. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Govern de la Universitat (títol segon).  
3. Llei orgànica 15/1999, de 13 de desembre, de protecció de dades de caràcter personal.  
4. La Llei de prevenció de riscos laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.  
5. Manual de drets i obligacions del personal de la Universitat Politècnica de València en matèria de seguretat i salut en el treball.  
6. Principis de l'organització preventiva. Organització preventiva en departaments, centres, etc.  
7. Manual de Seguretat en operacions amb ferramentes manuals comuns, equips de mesura elèctrics, electrònics i luminotècnics:   
1. Ferramentes manuals   
2. Seguretat i precaucions en equips de mesura electrotècnics   
3. Seguretat i precaucions en equips de mesura electrònics  
4. Seguretat i precaucions en equips de mesura luminotècnics.  
8. Riscos específics del laboratori: pràctiques d'alumnes en laboratoris amb riscos elèctrics. Mesures de prevenció per a treballs i maniobres elèctriques en baixa tensió. Mesures preventives per a instal·lacions i treballs elèctrics en alta tensió. Equips de protecció individual, categories. Efectes del corrent elèctric sobre l'organisme.   
9. Prevenció de riscos laborals en la UPV: què és el Servei de Prevenció de Riscos Laborals de la UPV (SPRL-UPV). Què és i per què és necessari disposar de l'organigrama preventiu en un departament. Com es determina l'estructura preventiva d'un departament. Diferents figures de l'organigrama preventiu (seguretat i salut) d'un departament: les figures N1; N2; N3; N4 i N5, i les seues respectives responsabilitats.  
10. Seguretat i higiene en el treball: seguretat en laboratoris i tallers de caràcter elèctric. Riscos d'origen elèctric. Què és el risc elèctric. En quines tasques es pot produir el risc elèctric. Recomanacions generals. Proteccions col·lectives (mesures col·lectives i individuals). Les pràctiques de laboratori i el risc elèctric. Ordre i neteja als locals i zones de treball.  
Requisits a tenir en compte per a l'adquisició d'equips de treball o màquines de taller.  
Quan cal usar la protecció de l'oïda. Quan cal usar la protecció de les mans. Quan cal usar la protecció dels peus. Quan cal usar la protecció dels ulls o de la cara. Quan cal usar protecció per a les vies respiratòries.   
11. El procés d'implantació del Sistema de Gestió Ambiental en la Universitat Politècnica de València.  
12. Gestió dels residus no perillosos en la Universitat Politècnica de València. Normativa aplicable.  
13. Gestió dels residus perillosos en la Universitat Politècnica de València. Normativa aplicable.  
14. Instal·lació i configuració dels sistemes operatius, Windows 2000 Professional, Windows XP Home Edition i Windows XP Professional.  
15. La consola de recuperació de Windows XP professional, comandaments per a la recuperació del sistema en cas de fallida.  
16. Principis de funcionament dels sistemes d'alimentació ininterrompuda per a ordinadors, tipologia i funcionament, instal·lació del SAI Power Must i del programari associat.  
17. Instal·lació i maneig a nivell d'usuari de programes navegadors d'Internet, Internet Explorer, Netscape, Mozilla Firefox, i de correu electrònic, Outlook Express.  
18. Instal·lació i maneig en xarxa d'impressores multifunció d'alta capacitat. Configuració del servidor web d'impressió de la impressora NRG DSM 645, maneig del Document Server, configuració de paràmetres de xarxa en aquesta impressora, restricció de direccions IP entrants, gestió d'usuaris, bloqueig d'impressions. Escaneig en xarxa i conversió dels documents escanejats al format PDF.  
19. Instal·lació i maneig a nivell d'usuari de programes de tractament de textos, Microsoft Word 2000.  
20. Instal·lació i maneig a nivell d'usuari de programes de full de càlcul, Microsoft Excel 2000.  
21. Instal·lació i maneig a nivell d'usuari de programes per a la creació de bases de dades, Microsoft Access 2000.  
22. Instal·lació i maneig a nivell d'usuari de programes per a la creació de presentacions didàctiques, Microsoft Powerpoint 2000.  
23. Instal·lació i utilització a nivell d'usuari de programes per a la creació de vídeo CD, DVD de vídeo, CD i DVD de dades, creació d'imatges de fitxers. Programa Nero.  
24. Instal·lació i utilització del programa Netshasp Licence Manager.  
25. Edició i captura de vídeos mitjançant el programa Windows Movie Maker.  
26. Instal·lació i configuració del servei de RAS per a accés remot mitjançant connexió telefònica a la UPV. Connexió d'unitats de xarxa remotes perquè els usuaris accedisquen a les seues carpetes de xarxa.  
27. Sistemes de seguretat d'arxius, mètodes: Raids, espills, volums, bandes, tolerància a fallades, clusterització. Execució de còpies de seguretat en Windows XP i Windows 2000 professional.  
28. Instal·lació del programari per a la construcció Cype, amb servidor de llicències. Instal·lació d'aquest programa en els PC clients.  
29. Instal·lació del programa Urbicad per a la seguretat en la construcció amb servidor de llicències. Instal·lació d'aquest programa en els PC clients.  
30. Cablejat estructurat per a xarxes locals, connectors de xarxes locals, tipologia i característiques, eines per a la connexió del cablejat i connectors més utilitzats en aquestes connexions. Característiques i ample de banda dels diferents tipus de cablejat estructurat.  
31. Administració de discos i d'usuaris en un entorn local en Windows 2000 i Windows XP, volums dinàmics, sistemes d'arxius encriptats (EFS), quotes de disc, desfragmentació de discos NTFS.   
32. Elements actius constitutius d'una xarxa cablejada, commutadors, concentradors, encaminadors (routers), instal·lació i posada en marxa d'aquests elements. Tipologia de xarxes, bus, estrella, anell. El protocol TCP / IP.  
33. Instal·lació i posada en marxa d'una xarxa sense fil, xifratge de webs, punts d'accés, instal·lació de targetes de xarxa sense fil. Connexió d'equips portàtils a la xarxa sense fil de la UPV, mitjançant VPN.  
34. Maneig i instal·lació de targetes de captura de vídeo, vídeos projectors, reproductors de DVD, vídeos i càmeres de fotografia digital.  
35. Recerca, maneig, organització i classificació d'informació tècnica de components elèctrics, electrònics i luminotècnics.  
36. Presa de mesures de potència activa, reactiva i aparent en una instal·lació elèctrica monofàsica. El wattímetre, el càlcul del factor de potència, la compensació del factor de potència i la seua optimització.  
37. Elements de protecció en les xarxes elèctriques d'habitatges, diferencials, diferencials superimmunitzats, magnetotèrmics, interruptors de control de potència, funcionament, simbologia i tipologia.  
38. Elements semiconductors en la rectificació del corrent elèctric, díodes, triacs, diacs. Constitució interna, paràmetres principals, característiques de funcionament.  
39. Les fonts d'alimentació lineals, tipologia, aplicacions i esquemes de funcionament.  
40. Les fonts d'alimentació commutades, tipologia, aplicacions i esquemes de funcionament.  
41. Anàlisi de circuits elèctrics en corrent continu i corrent altern en règim estacionari.  
42. Instal·lacions elèctriques de baixa tensió. Disseny i manteniment.  
43. Llum paràsita, llum fantasma i soroll visual.  
44. Anomalies en la visió cromàtica, tricòmates anormals, protanòmals deuteranòmals.  
45. L'acromatisme, freqüència i herència de les discromatòpsies.  
46. Mesura de la puresa i de la longitud d'ona dominant mitjançant el colorímetre de Nutting.  
47. Mesures de Wright mitjançant colorímetre triestímul.  
48. Sistema de mescla de colorants (mescles subtractives), sistema de color Plochere, sistemes intermedis colorants-color (mescles mixtes).  
49. Els processos productors de llum, piroluminiscència, incandescència i luminiscència. Llums d'incandescència, llums de llum de mescla, estructura i aplicacions.  
50. Les llums de descàrrega de vapor de mercuri d'alta i baixa pressió, tipologia, estructura i funcionament. Associacions sèrie i paral·lel, circuit RLC. Àmbits d'aplicació d'aquestes.  
51. Llum de vapor de sodi, principis de funcionament, estructura i característiques, llums de baixa pressió i llums d'alta pressió. Aplicacions.  
52. Mètodes de càlcul en il·luminació, mètode del flux total i mètode de les il·luminacions puntuals.  
53. Fotòmetres, fotòmetre de Bunsen i fotòmetre de Brodhum.  
54. Transformadors variables, autotransformadors, el regulador (dimmer), estructura i funcionament. Aplicacions d'aquests elements a dispositius luminotècnics.